ΑΠΌΦΑΣΗ ΤΗΣ ΕΠΙΤΡΟΠΉΣ της 28ης Σεπτεμβρίου 2010 για την περάτωση της διαδικασίας αντιντάμπινγκ σχετικά με τις εισαγωγές ορισμένων τύπων τερεφθαλικού πολυαιθυλενίου καταγωγής Ιράν, Πακιστάν και Ηνωμένων Αραβικών Εμιράτων και για την αποδέσμευση των ποσών που έχουν κατατεθεί ως εγγύηση μέσω των προσωρινών δασμών που επιβλήθηκαν (2010/577/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 9, Κατόπιν διαβουλεύσεων με τη συμβουλευτική επιτροπή, Εκτιμώντας τα ακόλουθα: A. ΔΙΑΔΙΚΑΣΙΑ 1. Προσωρινά μέτρα (1) Στις 3 Σεπτεμβρίου 2009, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης (2), η Επιτροπή ανήγγειλε την έναρξη διαδικασίας αντιντάμπινγκ σχετικά με τις εισαγωγές στην Ένωση ορισμένων τύπων τερεφθαλικού πολυαιθυλενίου («PET») καταγωγής Ιράν, Πακιστάν και Ηνωμένων Αραβικών Εμιράτων («οι ενδιαφερόμενες χώρες»). Την 1η Ιουνίου 2010 η Επιτροπή επέβαλε, με τον κανονισμό (ΕΕ) αριθ. 472/2010 (3) («κανονισμός για την επιβολή προσωρινού δασμού»), προσωρινό δασμό αντιντάμπινγκ στις εισαγωγές ορισμένων τύπων τερεφθαλικού πολυαιθυλενίου καταγωγής Ιράν και Ηνωμένων Αραβικών Εμιράτων. (2) Η διαδικασία κινήθηκε ύστερα από καταγγελία που υπέβαλε στις 20 Ιουλίου 2009 η Polyethylene Terephthalate Committee of Plastics Europe («ο καταγγέλλων») για λογαριασμό των παραγωγών που αντιπροσωπεύουν το μεγαλύτερο μέρος, σ’ αυτή την περίπτωση πάνω από το 50 %, της συνολικής ενωσιακής παραγωγής τερεφθαλικού πολυαιθυλενίου. (3) Όπως ορίζεται στην αιτιολογική σκέψη 11 του κανονισμού για την επιβολή προσωρινού δασμού, η έρευνα για το ντάμπινγκ και τη ζημία κάλυπτε την περίοδο από την 1η Ιουλίου 2008 έως τις 30 Ιουνίου 2009 («περίοδος έρευνας» ή «ΠΕ»). Η ανάλυση των τάσεων που απαιτήθηκε για την αξιολόγηση της ζημίας κάλυψε την περίοδο από 1ης Ιανουαρίου 2006 έως τα τέλη της ΠΕ («υπό εξέταση περίοδος»). (4) Στην παράλληλη διαδικασία κατά των επιδοτήσεων, η Επιτροπή επέβαλε, με τον κανονισμό (ΕΕ) αριθ. 473/2010 (4), προσωρινό δασμό αντιντάμπινγκ στις εισαγωγές ορισμένων τύπων τερεφθαλικού πολυαιθυλενίου καταγωγής Ιράν και Ηνωμένων Αραβικών Εμιράτων. 2. Επακόλουθη διαδικασία (5) Μετά τη γνωστοποίηση των ουσιωδών πραγματικών περιστατικών και του σκεπτικού βάσει των οποίων αποφασίστηκε η επιβολή προσωρινών μέτρων αντιντάμπινγκ («κοινοποίηση των προσωρινών συμπερασμάτων»), αρκετά ενδιαφερόμενα μέρη γνωστοποίησαν γραπτώς τις απόψεις τους σχετικά με τα προσωρινά συμπεράσματα. Τα μέρη τα οποία το ζήτησαν, έγιναν επίσης δεκτά σε ακρόαση. (6) Η Επιτροπή εξακολούθησε να αναζητεί και να επαληθεύει όλες τις πληροφορίες που έκρινε αναγκαίες για τα οριστικά της συμπεράσματα. Οι προφορικές και γραπτές παρατηρήσεις που υπέβαλαν τα ενδιαφερόμενα μέρη μετά την κοινοποίηση των προσωρινών συμπερασμάτων εξετάστηκαν και, όπου κρίθηκε σκόπιμο, τα συμπεράσματα τροποποιήθηκαν ανάλογα. (7) Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και τις εκτιμήσεις, βάσει των οποίων επρόκειτο να συσταθεί η περάτωση της διαδικασίας και η αποδέσμευση των ποσών που καταβλήθηκαν ως εγγύηση υπό μορφή προσωρινών δασμών («τελική κοινοποίηση»). Επίσης, τους δόθηκε προθεσμία εντός της οποίας θα μπορούσαν να υποβάλουν τις παρατηρήσεις τους μετά την εν λόγω κοινοποίηση. (8) Εξετάστηκαν οι προφορικές και γραπτές παρατηρήσεις που υπέβαλαν τα ενδιαφερόμενα μέρη και, κατά περίπτωση, τροποποιήθηκαν τα πορίσματα. 3. Μέρη που αφορά η διαδικασία (9) Ορισμένα ενδιαφερόμενα μέρη ισχυρίστηκαν ότι το δείγμα των παραγωγών της ΕΕ ήταν μη αντιπροσωπευτικό και μη συνεκτικό και ότι, κατά συνέπεια, η ανάλυση της ζημίας ήταν ατελής. Ειδικότερα, ισχυρίστηκαν ότι η δειγματοληψία δεν ήταν αναγκαία επειδή ο αριθμός των παραγωγών δεν ήταν μεγάλος. Επιπροσθέτως, ισχυρίστηκαν ότι με την «τεχνητή» διαίρεση των ομίλων εταιρειών σε ξεχωριστά νομικά πρόσωπα, το δείγμα δεν περιείχε μερικές από τις μεγαλύτερες εταιρείες της αγοράς (Artenius, M&G Polimeri) και ότι η μεθοδολογία για την επιλογή του δείγματος δεν είναι συνεπής, αφού στο δείγμα περιλαμβάνονταν και δύο όμιλοι εταιρειών. Ισχυρίστηκαν επίσης ότι το δείγμα δεν ήταν αντιπροσωπευτικό διότι δεν περιείχε κανένα παραγωγό που πωλεί σε συνδεδεμένη μονάδα επεξεργασίας PET σε ικανές ποσότητες. Ως αποτέλεσμα, σύμφωνα με τους ισχυρισμούς, τα θεσμικά όργανα δεν μπόρεσαν να αξιολογήσουν την πραγματική ικανότητα εφοδιασμού του ενωσιακού κλάδου παραγωγής και δεν έλαβαν υπόψη τη σύγκρουση συμφερόντων του ενωσιακού κλάδου παραγωγής. Επιπλέον, επειδή μια εταιρεία δεν παρείχε όλες τις αναγκαίες πληροφορίες και αποκλείστηκε από το δείγμα, η αντιπροσωπευτικότητα έπεσε, με βάση τους ισχυρισμούς, στο 28 % της παραγωγής της ΕΕ. Τα ίδια μέρη ισχυρίστηκαν ότι το επιλεγέν δείγμα δεν ήταν στατιστικά έγκυρο. (10) Όσον αφορά το επιχείρημα ότι η δειγματοληψία δεν ήταν αναγκαία αφού ο αριθμός των παραγωγών δεν ήταν μεγάλος, επαναλαμβάνεται ότι στη δειγματοληψία παρουσιάστηκαν 14 ενωσιακοί παραγωγοί που ανήκουν σε οκτώ ομίλους εταιρειών. Δεδομένου ότι ήταν αντικειμενικά μεγάλος ο αριθμός παραγωγών της ΕΕ που συνεργάστηκαν, δηλαδή 14, η δειγματοληψία εφαρμόστηκε σύμφωνα με το άρθρο 17 παράγραφος 1 του βασικού κανονισμού βάσει του μεγαλύτερου αντιπροσωπευτικού όγκου πωλήσεων που θα μπορούσε λογικά να ερευνηθεί εντός του διαθέσιμου χρόνου. Το επιλεγέν δείγμα συνίστατο σε πέντε μεμονωμένες εταιρείες (με έξι θέσεις παραγωγής). (11) Όσον αφορά τον πρώτο ισχυρισμό σχετικά με την αντιπροσωπευτικότητα του δείγματος, πρέπει να σημειωθεί ότι τα όργανα μπορούν να συμπεριλάβουν στο δείγμα μεμονωμένες εταιρείες που ανήκουν σε έναν όμιλο εταιρειών εφόσον είναι αντιπροσωπευτικές και έχουν ξεχωριστούς χρηματοοικονομικούς λογαριασμούς. Διαφορετικά, η έρευνα και στους δεκατέσσερις ενωσιακούς παραγωγούς που ανήκουν στους οκτώ ομίλους εταιρειών θα εμπόδιζε την έγκαιρη ολοκλήρωση της έρευνας. Ωστόσο, το γεγονός ότι οι δύο όμιλοι εταιρειών συμπεριλήφθηκαν στο δείγμα δεν είναι συνεπές με τη μεθοδολογία δειγματοληψίας που εφαρμόζεται στην περίπτωση αυτή, δηλαδή τα μεγαλύτερα αντιπροσωπευτικά μεγέθη πωλήσεων στους πελάτες της ΕΕ. (12) Όσον αφορά τον όμιλο Indorama, ο όμιλος αυτός είχε δύο διαφορετικά εργοστάσια παραγωγής κατά την ΠΕ - το ένα στις Κάτω Χώρες και το άλλο στο ΗΒ. Η συμπερίληψή του στο δείγμα είναι σύμφωνη με τη μεθοδολογία δειγματοληψίας που εφαρμόζεται, διότι τα εργοστάσια του ομίλου αποτελούν μία οντότητα από νομική και χρηματοοικονομική πλευρά. Όσον αφορά την Equipolymers, που είχε δύο ξεχωριστές μονάδες παραγωγής PET κατά την ΠΕ (τη μία στην Ιταλία και την άλλη στη Γερμανία), η εταιρεία υπέβαλε ενοποιημένα λογιστικά βιβλία και για τις δύο θέσεις παραγωγής. Επειδή η επαλήθευση των ενοποιημένων λογιστικών ήταν δυνατή κατά τη διάρκεια μιας επίσκεψης στην έδρα της εταιρείας, αποφασίστηκε να θεωρηθούν οι εταιρείες παραγωγής PET της Equipolymers μία οντότητα για το σκοπό της συγκεκριμένης διαδικασίας. Όσον αφορά τον ισχυρισμό ότι ο όμιλος Artenius and M&G Polimeri έπρεπε να περιληφθεί στο δείγμα επειδή είναι κορυφαίος της αγοράς, σημειώνεται ότι καμία από τις μεμονωμένες εταιρείες του δεν ανήκε στις εταιρείες με τις μεγαλύτερες πωλήσεις σε πελάτες στην ΕΕ. (13) Όσον αφορά τον ισχυρισμό ότι το δείγμα δεν ήταν αντιπροσωπευτικό επειδή δεν περιλαμβανόταν ένας παραγωγός που παράγει κυρίως για εσωτερική κατανάλωση, πρέπει να σημειωθεί ότι η ικανότητα εφοδιασμού μπορεί να εξεταστεί στο πλαίσιο της ανάλυσης του συμφέροντος της Ένωσης, εάν γίνει τέτοιος ισχυρισμός, και για το σκοπό αυτό η δεσμευμένη κατανάλωση μπορεί να αφαιρεθεί από τον όγκο παραγωγής. Συνεπώς, δεν είναι ανάγκη να συμπεριληφθεί τέτοιος παραγωγός στο δείγμα προκειμένου να εξεταστούν ορισμένοι παράγοντες της ζημίας. Δεύτερον, οποιοδήποτε διπλό συμφέρον προκύπτει από το διπλό ρόλο μιας εταιρείας, δηλαδή και στην παραγωγή και στη μεταποίηση, μπορεί να αξιολογηθεί κατά την ανάλυση του ενωσιακού συμφέροντος. Ο ρόλος μιας εταιρείας στην παραγωγή και στη μεταποίηση της ΕΕ δεν συνδέεται με την επίδοση του ενωσιακού κλάδου παραγωγής, όπου οι μη συνδεδεμένοι πελάτες στην ΕΕ λαμβάνονται ως σημείο αναφοράς. Συνεπώς, το επιχείρημα απορρίπτεται. (14) Όσον αφορά τον ισχυρισμό σχετικά με τη συνολική αντιπροσωπευτικότητα του δείγματος, επαναλαμβάνεται ότι ο περιορισμός του δείγματος σε τέσσερις εταιρείες μείωσε την αντιπροσωπευτικότητα των πωλήσεων όλων των συνεργαζόμενων παραγωγών από 65 % σε 47 %. Οι ίδιες τέσσερις εταιρείες αντιστοιχούσαν στο 52 % της ενωσιακής παραγωγής. Αυτό θεωρείται αντιπροσωπευτικό δείγμα των ενωσιακών παραγωγών ως προς τις πωλήσεις προς ανεξάρτητους πελάτες στην ΕΕ. (15) Όσον αφορά τον ισχυρισμό ότι το επιλεγέν δείγμα δεν ήταν στατιστικά έγκυρο, σημειώνεται ότι το άρθρο 17 παράγραφος 1 του κανονισμού δείχνει σαφώς ότι ένα δείγμα μπορεί να βασιστεί στο μεγαλύτερο αντιπροσωπευτικό όγκο πωλήσεων που μπορεί να ερευνηθεί σε εύλογο χρόνο, ως εναλλακτική λύση σε ένα «στατιστικώς έγκυρο» δείγμα. (16) Ελλείψει άλλων παρατηρήσεων σχετικά με τα πορίσματα, επιβεβαιώνονται οι αιτιολογικές σκέψεις 3 έως 10 του κανονισμού για την επιβολή προσωρινού δασμού. B. ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ (17) Υπενθυμίζεται ότι στην αιτιολογική σκέψη 12 του κανονισμού για την επιβολή προσωρινού δασμού, το υπό εξέταση προϊόν ορίστηκε ως το τερεφθαλικό πολυαιθυλένιο με αριθμό ιξώδους 78 ml/g ή μεγαλύτερο, σύμφωνα με το πρότυπο ISO 1628-5, καταγωγής εν λόγω χωρών, το οποίο υπάγεται επί του παρόντος στον κωδικό ΣΟ 3907 60 20. (18) Επιπλέον, στην αιτιολογική σκέψη 14 του κανονισμού για την επιβολή προσωρινού δασμού αναφέρεται ότι, σύμφωνα με την έρευνα, το PET που παράγεται και πωλείται στην Ένωση από τον ενωσιακό κλάδο παραγωγής και το PET που παράγεται και πωλείται στις εγχώριες αγορές του Ιράν, του Πακιστάν και των Ηνωμένων Αραβικών Εμιράτων και εξάγεται στην Ένωση είναι ομοειδή προϊόντα. (19) Εφόσον το υπό έρευνα προϊόν θεωρήθηκε ομοιογενές προϊόν, δεν χωρίστηκε περαιτέρω σε διαφορετικούς τύπους προϊόντων για τον υπολογισμό των περιθωρίων ντάμπινγκ και ζημίας. (20) Ένας παραγωγός-εξαγωγέας ισχυρίστηκε ότι το PET έπρεπε να χωριστεί σε διαφορετικούς τύπους προϊόντων ανάλογα με τους διάφορους αριθμούς ιξώδους επειδή ο αριθμός ιξώδους είναι ουσιώδης για τον προσδιορισμό των διάφορων εφαρμογών των παραγόμενων τύπων PET. Θεωρήθηκε ότι ο ισχυρισμός έπρεπε να γίνει δεκτός και η μεθοδολογία για τον υπολογισμό των περιθωρίων ντάμπινγκ και ζημίας προσαρμόστηκε ανάλογα. Γ. ΝΤΑΜΠΙΝΓΚ (21) Όπως εξηγήθηκε στην αιτιολογική σκέψη 20, η μεθοδολογία για τον υπολογισμό του περιθωρίου ντάμπινγκ προσαρμόστηκε και το περιθώριο ντάμπινγκ για κάθε ενδιαφερόμενη χώρα υπολογίζεται τώρα ξεχωριστά για κάθε τύπο προϊόντος. 1. Ιράν 1.1. Κανονική αξία (22) Επειδή δεν υποβλήθηκαν παρατηρήσεις πλην αυτών που ήδη αναφέρονται στις ανωτέρω αιτιολογικές σκέψεις 20 και 21, επιβεβαιώνεται η μεθοδολογία που εξηγείται στις αιτιολογικές σκέψεις 16 έως 18 του κανονισμού για την επιβολή προσωρινού δασμού. 1.2. Τιμή εξαγωγής (23) Επειδή δεν υποβλήθηκαν παρατηρήσεις πλην αυτών που ήδη αναφέρονται στις ανωτέρω αιτιολογικές σκέψεις 20 και 21, επιβεβαιώνεται η μέθοδος που εξηγείται στην αιτιολογική σκέψη 19 του κανονισμού για την επιβολή προσωρινού δασμού. 1.3. Σύγκριση (24) Στην αιτιολογική σκέψη 23 του κανονισμού για την επιβολή προσωρινού δασμού αναφέρθηκε ότι ο ιρανός εξαγωγέας δεν ήταν σε θέση να υποβάλει επαληθεύσιμα ποσοτικά στοιχεία για τις συνέπειες από τις κυρώσεις κατά του Ιράν. Στις παρατηρήσεις της επί του κανονισμού για την επιβολή προσωρινού δασμού, η εταιρεία ισχυρίστηκε ότι εναπόκειται στην αρχή που διεξάγει την έρευνα να εξασφαλίσει ορθή σύγκριση και όχι στον εξαγωγέα. Ωστόσο, σύμφωνα με το άρθρο 2 παράγραφος 10 στοιχείο κ) του βασικού κανονισμού, μπορεί να γίνει προσαρμογή λόγω διαφοράς άλλων παραγόντων, εάν αποδειχθεί ότι οι διαφορές αυτές επηρεάζουν τη συγκρισιμότητα της τιμής, ιδίως αν αποδειχθεί ότι οι πελάτες συστηματικά πληρώνουν διαφορετικές τιμές στην εγχώρια αγορά επειδή υπάρχουν διαφορές στους παράγοντες αυτούς. Επειδή εναπόκειται στον εξαγωγέα παραγωγό να αποδείξει την ύπαρξη άλλων τυχόν παραγόντων, ο ισχυρισμός απορρίπτεται και επιβεβαιώνεται η μεθοδολογία που εξηγείται στις αιτιολογικές σκέψεις 20 έως 23 του κανονισμού για την επιβολή προσωρινού δασμού. 1.4. Περιθώριο ντάμπινγκ (25) Επειδή δεν υποβλήθηκαν παρατηρήσεις πλην αυτών που ήδη αναφέρονται στις ανωτέρω αιτιολογικές σκέψεις 20 και 21, επιβεβαιώνεται η μεθοδολογία των αιτιολογικών σκέψεων 24 έως 25 του κανονισμού για την επιβολή προσωρινού δασμού. (26) Το οριστικό περιθώριο ντάμπινγκ για το Ιράν, εκφραζόμενο ως ποσοστό της τιμής CIF στα σύνορα της Ένωσης, χωρίς την καταβολή δασμών, είναι 26,8 %. 2. Πακιστάν 2.1. Κανονική αξία (27) Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία των αιτιολογικών σκέψεων 27 έως 29 του κανονισμού για την επιβολή προσωρινού δασμού. 2.2. Τιμή εξαγωγής (28) Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία της αιτιολογικής σκέψης 30 του κανονισμού για την επιβολή προσωρινού δασμού. 2.3. Σύγκριση (29) Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία των αιτιολογικών σκέψεων 31 έως 32 του κανονισμού για την επιβολή προσωρινού δασμού. 2.4. Περιθώριο ντάμπινγκ (30) Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία της αιτιολογικής σκέψης 33 του κανονισμού για την επιβολή προσωρινού δασμού. (31) Το οριστικό περιθώριο ντάμπινγκ για τον μοναδικό πακιστανό παραγωγό-εξαγωγέα, τη Novatex Limited, εκφραζόμενο ως ποσοστό της τιμής CIF στα σύνορα της Ένωσης, χωρίς την καταβολή δασμών, είναι 0,6 %, δηλαδή κάτω από το ελάχιστο με την έννοια του άρθρου 9 παράγραφος 3 του βασικού κανονισμού. (32) Καθώς δεν υπάρχουν άλλοι παραγωγοί του υπό εξέταση προϊόντος στο Πακιστάν, δεν πρέπει να επιβληθούν οριστικά μέτρα. 3. Ηνωμένα Αραβικά Εμιράτα 3.1. Κανονική αξία (33) Λόγω της αλλαγής στη μεθοδολογία των αιτιολογικών σκέψεων 20 και 21, τα αποτελέσματα των συνήθων εμπορικών πράξεων, όπως περιγράφονται στις αιτιολογικές σκέψεις 37 και 38 του κανονισμού για την επιβολή προσωρινού δασμού, άλλαξαν ως προς ορισμένους τύπους του προϊόντος. Συγκεκριμένα, στις περιπτώσεις που ο όγκος των επικερδών πωλήσεων ενός τύπου προϊόντος αντιστοιχούσε σε ποσοστό ίσο ή μικρότερο του 80 % του συνολικού όγκου πωλήσεων αυτού του τύπου ή όταν η σταθμισμένη μέση τιμή αυτού του τύπου προϊόντος ήταν κατώτερη από το κόστος παραγωγής, η κανονική αξία βασίστηκε στην πραγματική εγχώρια τιμή, που αντιστοιχούσε στον σταθμισμένο μέσο όρο των επικερδών πωλήσεων μόνο αυτού του τύπου προϊόντος. (34) Στις περιπτώσεις που δεν υπήρχαν επικερδείς πωλήσεις ενός ορισμένου τύπου προϊόντος, θεωρήθηκε ότι αυτός ο τύπος προϊόντος δεν πωλούνταν σε ποσότητες ικανές να καταστήσουν την εγχώρια τιμή κατάλληλη βάση για τον προσδιορισμό της κανονικής αξίας. (35) Στις περιπτώσεις που οι εγχώριες τιμές ενός συγκεκριμένου τύπου προϊόντος που πωλείται από τον παραγωγό-εξαγωγέα δεν ήταν δυνατόν να χρησιμοποιηθούν για τον προσδιορισμό της κανονικής αξίας, η κανονική αξία κατασκευάστηκε σύμφωνα με το άρθρο 2 παράγραφος 3 του βασικού κανονισμού. (36) Στις περιπτώσεις που η κανονική αξία κατασκευάστηκε σύμφωνα με το άρθρο 2 παράγραφος 3 του βασικού κανονισμού, τα ποσά για τα έξοδα πώλησης, τα γενικά και διοικητικά έξοδα και τα κέρδη βασίστηκαν, σύμφωνα με το άρθρο 2 παράγραφος 6 του βασικού κανονισμού, στα πραγματικά δεδομένα που αφορούν την παραγωγή και τις πωλήσεις του ομοειδούς προϊόντος, κατά τις συνήθεις εμπορικές πράξεις, από τον παραγωγό-εξαγωγέα για τον οποίο διεξάγεται έρευνα. 3.2. Τιμή εξαγωγής (37) Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία της αιτιολογικής σκέψης 39 του κανονισμού για την επιβολή προσωρινού δασμού. 3.3. Σύγκριση (38) Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία των αιτιολογικών σκέψεων 40 έως 41 του κανονισμού για την επιβολή προσωρινού δασμού. 3.4. Περιθώριο ντάμπινγκ (39) Επειδή δεν υποβλήθηκαν παρατηρήσεις πλην αυτών που ήδη αναφέρονται στις αιτιολογικές σκέψεις 20 και 21 ανωτέρω, επιβεβαιώνεται η μεθοδολογία της αιτιολογικής σκέψης 42 του κανονισμού για την επιβολή προσωρινού δασμού. (40) Το οριστικό περιθώριο ντάμπινγκ για τον μοναδικό παραγωγό-εξαγωγέα από τα Ηνωμένα Αραβικά Εμιράτα, τη JBF RAK LLC, εκφραζόμενο ως ποσοστό της τιμής CIF στα σύνορα της Ένωσης, χωρίς την καταβολή δασμών, είναι 0,6 %, δηλαδή κάτω από το ελάχιστο με την έννοια του άρθρου 9 παράγραφος 3 του βασικού κανονισμού. (41) Δεδομένου ότι δεν υπάρχουν άλλοι παραγωγοί του υπό εξέταση προϊόντος στα Ηνωμένα Αραβικά Εμιράτα, δεν πρέπει να επιβληθούν οριστικά μέτρα. Δ. ΖΗΜΙΑ 1. Παραγωγή της Ένωσης, κλάδος παραγωγής της Ένωσης και κατανάλωση της Ένωσης (42) Δεν ελήφθησαν σχόλια ως προς την παραγωγή της Ένωσης, τον κλάδο παραγωγής της Ένωσης και την κατανάλωση της Ένωσης. Κατά συνέπεια, επιβεβαιώνονται οι αιτιολογικές σκέψεις 45 έως 50 του κανονισμού για την επιβολή προσωρινού δασμού. 2. Εισαγωγές από τις ενδιαφερόμενες χώρες 2.1. Σωρευτική εκτίμηση των επιπτώσεων των εξεταζόμενων εισαγωγών (43) Επαναλαμβάνεται ότι στην αιτιολογική σκέψη 52 του κανονισμού για την επιβολή προσωρινού δασμού θεωρήθηκε ότι, αφού το περιθώριο ντάμπινγκ που διαπιστώθηκε για το Πακιστάν ήταν το ελάχιστο, οι συνέπειες από τις εν λόγω εισαγωγές δεν μπορούν να αξιολογηθούν μαζί με τις εισαγωγές για τις οποίες διαπιστώθηκε προσωρινά ότι αποτέλεσαν αντικείμενο ντάμπινγκ από το Ιράν και τα Ηνωμένα Αραβικά Εμιράτα. (44) Καθώς από την περαιτέρω έρευνα διαπιστώθηκε ότι το περιθώριο ντάμπινγκ για τα Ηνωμένα Αραβικά Εμιράτα ήταν επίσης ελάχιστο, θεωρείται ότι οι συνέπειες των εν λόγω εισαγωγών δεν μπορούν να εκτιμηθούν από κοινού με τις εισαγωγές που αποτελούν αντικείμενο ντάμπινγκ από το Ιράν. Κατά συνέπεια, δεν γίνεται σωρευτική αξιολόγηση των εισαγωγών. 2.2. Όγκος των εξεταζόμενων εισαγωγών (45) Ο όγκος των εισαγωγών που αποτελούν αντικείμενο ντάμπινγκ του εξεταζόμενου προϊόντος στην ΕΕ ξεκίνησε από σχετικά χαμηλό επίπεδο το 2006, αλλά αυξήθηκε σταδιακά έως την ΠΕ κατά την οποία έφθασε τους 55 500 τόνους. Ειδικότερα, οι εισαγωγές από το Ιράν υπερδιπλασιάστηκαν μεταξύ 2006 και 2007 και στη συνέχεια αυξήθηκαν κατά 100 ποσοστιαίες μονάδες το 2008 σε σχέση με το 2007 και κατά 130 ποσοστιαίες μονάδες περίπου μεταξύ 2008 και της ΠΕ. Πίνακας 1 2006 2007 2008 ΠΕ Όγκος εισαγωγών που αποτελούν αντικείμενο ντάμπινγκ από το Ιράν (τόνοι) 11 752 26 624 40 101 55 500 Δείκτης (2006 = 100) 100 227 341 472 Μερίδιο αγοράς εισαγωγών που αποτελούν αντικείμενο ντάμπινγκ από το Ιράν 0,4 % 0,9 % 1,4 % 1,9 % Πηγή: Eurostat. 2.3. Μερίδιο αγοράς των υπό εξέταση εισαγωγών (46) Το μερίδιο αγοράς που αντιστοιχεί σε εισαγωγές που αποτελούν αντικείμενο ντάμπινγκ από το Ιράν παρέμεινε στο 0,4 % κατά το 2006, ενώ σημείωσε σταθερή αύξηση 1,5 εκατοστιαίων μονάδων σε όλη τη διάρκεια της υπό εξέταση περιόδου. Ειδικότερα, αυξήθηκε κατά 0,5 ποσοστιαίες μονάδες μεταξύ 2006 και 2007, κατά επιπλέον 0,5 ποσοστιαίες μονάδες μεταξύ 2007 και 2008 και κατά 0,5 ποσοστιαίες μονάδες μεταξύ 2008 και της ΠΕ. Το μερίδιο αγοράς των εισαγωγών που αποτέλεσαν αντικείμενο ντάμπινγκ από το Ιράν κατά την ΠΕ ήταν 1,9 %. 2.4. Τιμές i) Εξέλιξη τιμών (47) Η μέση τιμή εισαγωγής μειώθηκε κατά 11 % κατά την εξεταζόμενη περίοδο και η μεγαλύτερη μείωση σημειώθηκε μεταξύ 2008 και της ΠΕ. Ειδικότερα, η μέση τιμή παρέμεινε σταθερή το 2007 και μειώθηκε κατά 2 περίπου ποσοστιαίες μονάδες το 2008, ενώ μειώθηκε κατά 9 επιπλέον ποσοστιαίες μονάδες στην ΠΕ. Πίνακας 2 2006 2007 2008 ΠΕ Τιμή εισαγωγής από το Ιράν (ευρώ/τόνο) 1 033 1 034 1 008 920 Δείκτης 100 100 98 89 Πηγή: Eurostat. ii) Πώληση σε χαμηλότερες τιμές (48) Ύστερα από την τελική κοινοποίηση, ο ιρανός εξαγωγέας παρατήρησε ότι το περιθώριο ζημίας του ήταν υπερτιμημένο, αφού η καθορισθείσα μέση σταθμισμένη τιμή πώλησης ανά μονάδα ήταν υποτιμημένη, λόγω εσφαλμένου υπολογισμού του ποσού της προσαρμογής για διαφορές στο επίπεδο εμπορίου· ωστόσο, δεν υπέβαλε εναλλακτικά ποσοτικά στοιχεία για τα επίπεδο της προσαρμογής λόγω διαφορών στο επίπεδο εμπορίου. Πράγματι, η βάση για το επίπεδο εμπορίου που χρησιμοποιήθηκε για τον προσωρινό υπολογισμό ήταν ένα κατ’ αποκοπή ποσό ανά τόνο που αντιστοιχεί στην προμήθεια που καταβάλλει ο συνεργαζόμενος αντιπρόσωπος-εισαγωγέας και αντιπροσωπεύει το 1 % περίπου της μέσης τιμής CIF. Δεν υπάρχουν διαθέσιμες άλλες πληροφορίες για μια τέτοια προσαρμογή και, συνεπώς, ο ισχυρισμός απορρίπτεται. Το ίδιο μέρος υποστήριξε επίσης ότι ο συντελεστής 2 % για τα έξοδα μετά την εισαγωγή φαινόταν υποτιμημένος. Επαναλαμβάνεται, ως προς αυτό, ότι δεν συνεργάστηκε κανένας εισαγωγέας στην έρευνα αυτή και δεν ήταν δυνατό να επαληθευτεί το πραγματικό κόστος μετά την εισαγωγή. Συνεπώς, απουσία άλλων διαθέσιμων πληροφοριών, χρησιμοποιήθηκε ο συντελεστής που χρησιμοποιήθηκε σε προηγούμενες έρευνες. (49) Λαμβανομένων υπόψη των ανωτέρω, επιβεβαιώνεται ότι τα εισαγόμενα στην Ένωση προϊόντα καταγωγής Ιράν που αποτελούν αντικείμενο ντάμπινγκ είχαν χαμηλότερες τιμές από τις τιμές του ενωσιακού κλάδου παραγωγής κατά 3,2 %. 3. Κατάσταση του ενωσιακού κλάδου παραγωγής (50) Ορισμένα ενδιαφερόμενα μέρη υποστήριξαν ότι δεν υφίστατο ζημία, αφού το δείγμα δεν ήταν σωστά επιλεγμένο και, κατά συνέπεια, δεν μπορούσαν να εξαχθούν αποτελέσματα για τον συνολικό κλάδο παραγωγής της Ένωσης. Ως παράδειγμα αναφέρθηκε ότι, αφού μια εταιρεία (που δεν περιλαμβανόταν στο δείγμα) ανέφερε ότι χρησιμοποιούσε πάνω από το 100 % της παραγωγικής ικανότητάς της, αυτό θα μπορούσε να είναι σαφές δείγμα μη ζημίας. Παρατηρείται ότι οι υποβληθείσες πληροφορίες είναι απόσπασμα της υπαγωγής της εταιρείας στις χρηματιστηριακές αρχές μιας τρίτης χώρας και δεν επαληθεύονται. Άλλωστε οι πληροφορίες αυτές δεν συμφωνούν με τις πληροφορίες που υπάρχουν στον φάκελο. Επιπλέον, και σε κάθε περίπτωση, η χρήση της παραγωγικής ικανότητας ενός μόνο παραγωγού της ΕΕ δεν μπορεί να μεταβάλει τα πορίσματα σχετικά με τη ζημία ως προς όλους τους άλλους δείκτες ζημίας για τους παραγωγούς της ΕΕ που συμμετείχαν στο δείγμα και για τους άλλους παραγωγούς της ΕΕ. (51) Ελλείψει άλλων ισχυρισμών ή παρατηρήσεων, επιβεβαιώνεται το περιεχόμενο των αιτιολογικών σκέψεων 63 έως 82 του κανονισμού για την επιβολή προσωρινού δασμού. 4. Συμπέρασμα σχετικά με τη ζημία (52) Ελλείψει άλλων συγκεκριμένων παρατηρήσεων, επιβεβαιώνονται τα συμπεράσματα σχετικά με τη ζημία στις αιτιολογικές σκέψεις 83 και 85 του κανονισμού για την επιβολή προσωρινού δασμού. E. ΑΙΤΙΩΔΗΣ ΣΥΝΑΦΕΙΑ 1. Οι συνέπειες από τις εισαγωγές που αποτέλεσαν αντικείμενο ντάμπινγκ (53) Η σχεδόν πενταπλάσια αύξηση του όγκου των εισαγωγών που αποτέλεσαν αντικείμενο ντάμπινγκ από το Ιράν μεταξύ 2006 και της ΠΕ, και του αντίστοιχου μεριδίου τους στην αγορά της Ένωσης, δηλαδή κατά 1,5 περίπου ποσοστιαίες μονάδες, και η διαπιστωθείσα πώληση σε χαμηλότερες τιμές (3,2 % κατά την ΠΕ) συνέπεσαν γενικά με την επιδείνωση της οικονομικής κατάστασης του κλάδου παραγωγής της Ένωσης. Συνεπώς, μπορεί να εξαχθεί το συμπέρασμα ότι οι εισαγωγές που αποτέλεσαν αντικείμενο ντάμπινγκ από το Ιράν είχαν αντίκτυπο στη ζημία που διαπιστώθηκε ότι υπέστη ο κλάδος παραγωγής της Ένωσης. (54) Έχει σημασία να τονιστεί ότι στην παράλληλη διαδικασία κατά των επιδοτήσεων, διαπιστώθηκε ότι οι σωρευθείσες επιδοτούμενες εισαγωγές από το Πακιστάν, τα ΗΑΕ και το Ιράν προκάλεσαν σημαντική ζημία στον κλάδο παραγωγής της Ένωσης. (55) Από την άλλη πλευρά, λόγω των μεγάλων όγκων και των χαμηλών τιμών των εισαγωγών από την Κορέα και το Πακιστάν, επιβεβαιώνεται επίσης ότι, όπως αναφέρθηκε στις αιτιολογικές σκέψεις 94 και 96 του κανονισμού για την επιβολή προσωρινού δασμού, οι εν λόγω εισαγωγές συνέβαλαν σε μεγάλο βαθμό στη ζημία που υπέστη ο κλάδος παραγωγής της Ένωσης. (56) Επιπροσθέτως, στη διαδικασία αυτή, σημαντικές εισαγωγές από τα ΗΑΕ (περίπου 150 000 τόνοι) πωλούνταν επίσης σε τιμές χαμηλότερες από τις τιμές του ενωσιακού κλάδου παραγωγής. (57) Ταυτόχρονα, το μερίδιο αγοράς των ιρανικών εισαγωγών ήταν κάτω του 1 % το 2006 και το 2007 και κατά την ΠΕ ήταν μόνο 2 %, ποσοστό που αντιστοιχεί σε 55 000 τόνους. (58) Πρέπει επίσης να σημειωθεί ότι το ποσοστό πώλησης σε χαμηλότερες τιμές για τον ιρανό παραγωγό ήταν χαμηλότερο από ό,τι στην περίπτωση των εισαγωγών που δεν αποτελούσαν αντικείμενο ντάμπινγκ από τα ΗΑΕ. 2. Συμπέρασμα για την αιτιώδη συνάφεια (59) Συμπερασματικά, ενώ η ανωτέρω ανάλυση έδειξε ότι οι εισαγωγές με ντάμπινγκ καταγωγής Ιράν είχαν αρνητικό αντίκτυπο στην κατάσταση του κλάδου παραγωγής της Ένωσης, ο αντίκτυπος αυτός, εάν απομονωθεί, δεν υφίσταται σε βαθμό που να θεωρηθεί σημαντικός όπως απαιτείται από το άρθρο 3 παράγραφος 6 του βασικού κανονισμού. ΣΤ. ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ (60) Από την έρευνα φάνηκε ότι οι εισαγωγές του υπό εξέταση προϊόντος από το Πακιστάν και τα ΗΑΕ δεν πωλούνταν σε τιμές ντάμπινγκ. Συνεπώς, η διαδικασία ως προς το Πακιστάν και τα ΗΑΕ περατώνεται χωρίς την επιβολή μέτρων. (61) Από την έρευνα φάνηκε ότι οι εισαγωγές του υπό εξέταση προϊόντος από το Ιράν πραγματοποιούνταν σε τιμές ντάμπινγκ και συνέβαλαν σε κάποιο βαθμό στην πρόκληση ζημίας για τον ενωσιακό κλάδο παραγωγής. (62) Ωστόσο, όπως αναφέρθηκε στην αιτιολογική σκέψη 59, διαπιστώθηκε ότι ο αρνητικός αντίκτυπος από τις ιρανικές εισαγωγές για την κατάσταση του ενωσιακού κλάδου παραγωγής δεν υφίστατο σε βαθμό που να επιτρέπει να χαρακτηριστεί σημαντικός. (63) Με βάση τα ανωτέρω, επειδή δεν υφίσταται σημαντική ζημία από εισαγωγές με ντάμπινγκ καταγωγής Ιράν, συμπεραίνεται ότι η διαδικασία πρέπει να περατωθεί χωρίς την επιβολή μέτρων και για το Ιράν. (64) Τα ποσά που κατατέθηκαν ως εγγύηση με τον προσωρινό δασμό αντιντάμπινγκ που επιβλήθηκε με τον κανονισμό (ΕΕ) αριθ. 472/2010 αποδεσμεύονται, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Με την παρούσα απόφαση περατώνεται η διαδικασία αντιντάμπινγκ που αφορά εισαγωγές τερεφθαλικού πολυαιθυλενίου με αριθμό ιξώδους 78 ml/g ή μεγαλύτερο, σύμφωνα με το πρότυπο ISO 1628-5, υπαγόμενου επί του παρόντος στον κωδικό ΣΟ 3907 60 20, καταγωγής Ιράν, Πακιστάν και Ηνωμένων Αραβικών Εμιράτων. Άρθρο 2 Ο κανονισμός (ΕΕ) αριθ. 472/2010 καταργείται. Τα ποσά που είχαν καταβληθεί ως εγγύηση υπό μορφή προσωρινού δασμού αντιντάμπινγκ και τα οποία είχαν επιβληθεί με τον κανονισμό (ΕΕ) αριθ. 472/2010 στις εισαγωγές τερεφθαλικού πολυαιθυλενίου με αριθμό ιξώδους 78 ml/g ή μεγαλύτερο, σύμφωνα με το πρότυπο ISO 1628-5, υπαγόμενου επί του παρόντος στον κωδικό ΣΟ 3907 60 20, καταγωγής Ιράν και Ηνωμένων Αραβικών Εμιράτων αποδεσμεύονται. Άρθρο 3 Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Βρυξέλλες, 28 Σεπτεμβρίου 2010.

Εμπορικές πράξεις

Εμπορική νομοθεσία

Χημική βιομηχανία


ΑΠΌΦΑΣΗ ΤΟΥ ΣΥΜΒΟΥΛΊΟΥ της 9ης Ιουνίου 2011 για τροποποίηση του δικτύου διαβουλεύσεων Σένγκεν (Τεχνικές προδιαγραφές) (2011/369/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τον κανονισμό (ΕΚ) αριθ. 789/2001 του Συμβουλίου, της 24ης Απριλίου 2001, που επιφυλάσσει στο Συμβούλιο εκτελεστικές εξουσίες σχετικά με ορισμένες λεπτομερείς διατάξεις και πρακτικές διαδικασίες εξέτασης αιτήσεων θεωρήσεων (1), και ιδίως την παράγραφο 2 του άρθρου 1, Έχοντας υπόψη την πρωτοβουλία του Βασιλείου του Βελγίου, Εκτιμώντας τα ακόλουθα: (1) Το δίκτυο διαβουλεύσεων Σένγκεν δημιουργήθηκε για να επιτρέψει τη διαβούλευση μεταξύ των κεντρικών αρχών των κρατών μελών σε σχέση με αιτήσεις θεώρησης που υποβάλλουν υπήκοοι ορισμένων τρίτων χωρών. (2) Οι μορφότυποι των επικεφαλίδων των εντύπων που διαβιβάζονται για τη διαβούλευση μεταξύ των κρατών μελών θα πρέπει να τροποποιηθούν και, με ορισμένες εξαιρέσεις, ο ενημερωμένος κατάλογος των κωδικών τριών χαρακτήρων του ICAO για τις χώρες, τις οντότητες, τα εδάφη, τις εθνικότητες και τους οργανισμούς θα πρέπει να χρησιμοποιηθεί στο πλαίσιο της εν λόγω διαβούλευσης σύμφωνα με τον κατάλογο που θεσπίζεται από τον κανονισμό (ΕΚ) αριθ. 539/2001του Συμβουλίου, της 15ης Μαρτίου 2001, περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (2). Η χρήση κωδικών τριών χαρακτήρων του ICAO με ορισμένες εξαιρέσεις δεν επηρεάζει την αρμοδιότητα των κρατών μελών και γίνεται με την επιφύλαξή της όσον αφορά την αναγνώριση ή τη μη αναγνώριση χωρών ή οντοτήτων. Οι κωδικοί που έχουν ορίζονται για τη FYROM και το Κοσσυφοπέδιο (3) χρησιμεύουν αποκλειστικά για τους σκοπούς της διαβούλευσης VISION. (3) Οι τεχνικές προδιαγραφές του δικτύου διαβουλεύσεων Σένγκεν («τεχνικές προδιαγραφές») θα πρέπει να τροποποιηθούν καταλλήλως. (4) Η παρούσα απόφαση συνιστά ανάπτυξη των διατάξεων του κεκτημένου του Σένγκεν, στο οποίο δεν συμμετέχει το Ηνωμένο Βασίλειο σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετάσχουν σε ορισμένες από τις διατάξεις του κεκτημένου του Σένγκεν (4)· ως εκ τούτου, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της. (5) Η παρούσα απόφαση συνιστά ανάπτυξη των διατάξεων του κεκτημένου του Σένγκεν, στο οποίο δεν συμμετέχει η Ιρλανδία σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετάσχει σε ορισμένες από τις διατάξεις του κεκτημένου του Σένγκεν (5)· ως εκ τούτου, η Ιρλανδία δεν συμμετέχει στην έκδοσή της και δεν δεσμεύεται από αυτήν, ούτε υπόκειται στην εφαρμογή της. (6) Σύμφωνα με τα άρθρα 1 και 2 του πρωτοκόλλου 22 για τη θέση της Δανίας που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της. Δεδομένου ότι η παρούσα απόφαση αναπτύσσει περαιτέρω το κεκτημένο Σένγκεν, η Δανία, σύμφωνα με το άρθρο 4 του προαναφερθέντος πρωτοκόλλου, αποφασίζει εντός προθεσμίας έξι μηνών αφότου το Συμβούλιο αποφασίσει επί της παρούσας απόφασης, εάν θα τη μεταφέρει στο εθνικό της δίκαιο. (7) Όσον αφορά την Ισλανδία και τη Νορβηγία, η παρούσα απόφαση συνιστά ανάπτυξη των διατάξεων του κεκτημένου του Σένγκεν κατά την έννοια της συμφωνίας που συνήψαν το Συμβούλιο της Ευρωπαϊκής Ένωσης και η Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών με την υλοποίηση, την εφαρμογή και ανάπτυξη του κεκτημένου του Σένγκεν (6), οι οποίες εμπίπτουν στον τομέα του άρθρου 1 σημείο Α της απόφασης 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας αυτής (7). (8) Όσον αφορά την Ελβετία, η παρούσα απόφαση συνιστά ανάπτυξη των διατάξεων του κεκτημένου Σένγκεν κατά την έννοια της συμφωνίας που έχει συναφθεί μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (8), οι οποίες εμπίπτουν στον τομέα που αναφέρεται στο άρθρο 1 σημείο Α της απόφασης 1999/437/ΕΚ του Συμβουλίου, σε συνδυασμό με το άρθρο 3 της απόφασης 2008/146/ΔΕΥ του Συμβουλίου (9). (9) Όσον αφορά το Λιχτενστάιν, ο παρών κανονισμός αποτελεί ανάπτυξη των διατάξεων του κεκτημένου Σένγκεν, κατά την έννοια του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (10), οι οποίες εμπίπτουν στον τομέα που αναφέρεται στο άρθρο 1 σημείο Α της απόφασης 1999/437/ΕΚ σε συνδυασμό με το άρθρο 3 της απόφασης 2011/349/ΕΕ του Συμβουλίου (11). (10) Όσον αφορά την Κύπρο η παρούσα απόφαση συνιστά πράξη που βασίζεται στο κεκτημένο του Σένγκεν ή που έχει άλλως σχέση με αυτό, κατά την έννοια του άρθρου 3, παράγραφος 2 της πράξης προσχώρησης του 2003. (11) Η παρούσα απόφαση συνιστά πράξη που βασίζεται στο κεκτημένο του Σένγκεν ή που έχει άλλως σχέση με αυτό, κατά την έννοια του άρθρου 4 παράγραφος 2 της πράξης προσχώρησης του 2005. (12) Σύμφωνα με το άρθρο 58, παράγραφος 4 του κανονισμού (ΕΚ) αριθ. 810/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τη θέσπιση κοινοτικού κώδικα θεωρήσεων [κώδικας θεωρήσεων (12)], μέχρι την ημερομηνία που αναφέρεται στο άρθρο 46 του κανονισμού (ΕΚ)) αριθ. 767/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για το σύστημα πληροφοριών για τις θεωρήσεις (VIS) και την ανταλλαγή δεδομένων μεταξύ κρατών μελών για τις θεωρήσεις μικρής διάρκειας [κανονισμός VIS (13)], η καθοριζόμενη διαδικασία στο άρθρο 1 παράγραφος 2 του κανονισμού του Συμβουλίου (ΕΚ) αριθ. 789/2001 θα πρέπει να συνεχίσει να εφαρμόζεται, εφόσον είναι αναγκαίο, για τις τροποποιήσεις ορισμένων τμημάτων του δικτύου διαβουλεύσεων Σένγκεν (τεχνικές προδιαγραφές), ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα μέρη 1, 2, και 3 του δικτύου διαβουλεύσεων Σένγκεν (τεχνικές προδιαγραφές), τροποποιούνται σύμφωνα με τα παραρτήματα I έως ΙΙΙ. Άρθρο 2 Η παρούσα απόφαση αρχίζει να ισχύει από τις 9 Ιουνίου 2011. Εφαρμόζεται από τις 10 Ιουλίου 2011. Άρθρο3 Η παρούσα απόφαση απευθύνεται στα κράτη μέλη σύμφωνα με τις Συνθήκες. Λουξεμβούργο, 9 Ιουνίου 2011.

Ιδιωτικό Διεθνές Δίκαιο


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 13ης Δεκεμβρίου 2011 που τροποποιεί την απόφαση 2008/855/ΕΚ όσον αφορά την περίοδο εφαρμογής των μέτρων ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη [κοινοποιηθείσα υπό τον αριθμό Ε(2011) 9128] (Κείμενο που παρουσιάζει ενδιαφέρον για τον ΕΟΧ) (2011/838/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4, Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4, Εκτιμώντας τα ακόλουθα: (1) Στην απόφαση 2008/855/ΕΚ της Επιτροπής, της 3ης Νοεμβρίου 2008, σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη (3) θεσπίζονται ορισμένα μέτρα ελέγχου που αφορούν την κλασική πανώλη των χοίρων στα κράτη μέλη ή σε περιφέρειές τους που καθορίζονται στο παράρτημα της εν λόγω απόφασης. (2) Η απόφαση 2008/855/ΕΚ εφαρμόζεται έως τις 31 Δεκεμβρίου 2011. Με βάση την κατάσταση της νόσου, ιδίως όσον αφορά τους αγριόχοιρους σε περιφέρειες της Βουλγαρίας, της Γερμανίας, της Ουγγαρίας και της Ρουμανίας κρίνεται σκόπιμο να παραταθεί η περίοδος εφαρμογής της εν λόγω απόφασης έως την 31η Δεκεμβρίου 2013. (3) Συνεπώς, η απόφαση 2008/855/ΕΚ θα πρέπει να τροποποιηθεί αναλόγως. (4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο άρθρο 15 της απόφασης 2008/855/ΕΚ, η ημερομηνία «31 Δεκεμβρίου 2011» αντικαθίσταται από την ημερομηνία «31 Δεκεμβρίου 2013». Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 13 Δεκεμβρίου 2011.

Πολιτική για την υγεία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 342/2011 ΤΗΣ ΕΠΙΤΡΟΠΉΣ της 8ης Απριλίου 2011 για την τροποποίηση του παραρτήματος II του κανονισμού (ΕΕ) αριθ. 206/2010 για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το πρώτο εδάφιο της παραγράφου 1 του άρθρου 8 και την παράγραφο 4 του άρθρου 8, Εκτιμώντας τα ακόλουθα: (1) Ο κανονισμός (ΕΕ) αριθ. 206/2010 της Επιτροπής (2) καθορίζει τις απαιτήσεις κτηνιατρικής πιστοποίησης για την εισαγωγή στην Ένωση ορισμένων αποστολών ζώντων ζώων ή νωπού κρέατος. Καθορίζει επίσης τους καταλόγους τρίτων χωρών, περιοχών ή τμημάτων τους από τις οποίες οι εν λόγω αποστολές μπορούν να εισέλθουν στην Ένωση. (2) Ο κανονισμός (ΕΕ) αριθ. 206/2010 προβλέπει ότι οι αποστολές νωπού κρέατος το οποίο προορίζεται για ανθρώπινη κατανάλωση εισάγονται στην Ένωση μόνον αν προέρχονται από τρίτες χώρες, περιοχές ή τμήματά τους που απαριθμούνται στο μέρος 1 του παραρτήματος II του εν λόγω κανονισμού για τις οποίες υπάρχει υπόδειγμα κτηνιατρικού πιστοποιητικού που αντιστοιχεί στην εν λόγω αποστολή που παρατίθεται στο εν λόγω μέρος. (3) Στις 25 Φεβρουαρίου 2011, η Νότια Αφρική κοινοποίησε στον Παγκόσμιο Οργανισμό για την Υγεία των Ζώων (ΠΟΥΖ) την ύπαρξη εστιών αφθώδους πυρετού. Ελλείψει κλινικών συμπτωμάτων, οι εστίες επιβεβαιώθηκαν στις 11 Φεβρουαρίου 2011 βάσει ορολογικών εξετάσεων. (4) Σύμφωνα με την κοινοποίηση, οι εστίες εντοπίστηκαν σε δύο όμορες περιφέρειες στο βορειοανατολικό τμήμα της επαρχίας KwaZulu-Natal. Οι εν λόγω περιφέρειες αποτελούν τμήμα των περιοχών της Νότιας Αφρικής από τις οποίες επιτρέπονται οι εξαγωγές στην Ένωση νωπού και σιτεμένου κρέατος οπληφόρων ζώων χωρίς οστά. Οι περιοχές αυτές απαριθμούνται στο μέρος 1 του παραρτήματος II του κανονισμού (ΕΕ) αριθ. 206/2010. (5) Λόγω του κινδύνου εισαγωγής αφθώδους πυρετού μέσω των εισαγωγών στην Ένωση νωπού κρέατος από είδη ευπαθή στην εν λόγω νόσο και ελλείψει εγγυήσεων που επιτρέπουν την κατάτμηση της Νότιας Αφρικής σε περιφέρειες, δεν πρέπει να επιτρέπονται πλέον εξαγωγές τέτοιου νωπού κρέατος στην Ένωση. Η εγγραφή για τη Νότια Αφρική στο μέρος 1 του παραρτήματος II του κανονισμού (ΕΚ) αριθ. 206/2010 πρέπει να τροποποιηθεί αναλόγως. (6) Συνεπώς, το παράρτημα II του κανονισμού (ΕΚ) αριθ. 206/2010 πρέπει να τροποποιηθεί αναλόγως. (7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα II μέρος 1 του κανονισμού (ΕΕ) αριθ. 206/2010, η εγγραφή για τη Νότια Αφρική αντικαθίσταται από το ακόλουθο κείμενο: «ZA - Νότια Αφρική ZA-0 Ολόκληρη η χώρα EQU, EQW ZA-1 Ολόκληρη η χώρα, εκτός από: - το τμήμα της περιοχής ελέγχου του αφθώδους πυρετού που βρίσκεται στις κτηνιατρικές περιφέρειες της επαρχίας Mpumalanga και των Βόρειων Επαρχιών, στην περιφέρεια Ingwavuma της κτηνιατρικής περιφέρειας Natal και στην περιοχή στα σύνορα με τη Μποτσουάνα, ανατολικά του γεωγραφικού μήκους 28°, και - την περιφέρεια Camperdown, στην επαρχία KwaZuluNatal BOV, OVI, RUF, RUW F 1 11 Φεβρουαρίου 2011» Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Απριλίου 2011.

Πολιτική για την υγεία

Εμπορικές πράξεις

Εμπορική νομοθεσία

ΤΕΛΩΝΕΙΑΚΗ ΝΟΜΟΘΕΣΙΑ


ΚΑΝΟΝΙΣΜΌΣ (ΕΕ) αριθ. 1227/2010 ΤΗΣ ΕΠΙΤΡΟΠΉΣ της 20ής Δεκεμβρίου 2010 για την τροποποίηση του κανονισμού (ΕΚ) αριθ. 1055/2008 για την εφαρμογή του κανονισμού (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου, όσον αφορά τα κριτήρια ποιότητας και τις εκθέσεις ποιότητας για τις στατιστικές σχετικά με το ισοζύγιο πληρωμών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου, της 12ης Ιανουαρίου 2005, σχετικά με τις κοινοτικές στατιστικές για το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις (1), και ιδίως το άρθρο 4 παράγραφος 3, Εκτιμώντας τα ακόλουθα: (1) Ο κανονισμός (ΕΚ) αριθ. 184/2005 καθιερώνει κοινό πλαίσιο για τη συστηματική παραγωγή κοινοτικών στατιστικών σχετικά με το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις. (2) Με τον κανονισμό (ΕΚ) αριθ. 1055/2008 της Επιτροπής (2) θεσπίστηκαν τα κοινά κριτήρια ποιότητας και η περιοδικότητα των εκθέσεων ποιότητας για τις στατιστικές σχετικά με το ισοζύγιο πληρωμών. (3) Τα κοινά κριτήρια ποιότητας και η περιοδικότητα των εκθέσεων ποιότητας για τις στατιστικές σχετικά με το ισοζύγιο πληρωμών χρήζουν προσαρμογής ώστε να απηχούν τα κριτήρια ποιότητας που ορίζονται στο άρθρο 12 παράγραφος 1 του κανονισμού (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου (3), σχετικά με τις ευρωπαϊκές στατιστικές. (4) Ως εκ τούτου, ο κανονισμός (ΕΚ) αριθ. 1055/2008 πρέπει να τροποποιηθεί αναλόγως. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ισοζυγίου πληρωμών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 1055/2008 τροποποιείται ως εξής: 1) Το άρθρο 2 αντικαθίσταται από το ακόλουθο κείμενο: «Κάθε κράτος μέλος υποβάλλει τη δική του έκθεση ποιότητας το αργότερο έως τις 31 Μαΐου κάθε έτους.». 2) Το παράρτημα αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την 20ή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Δεκεμβρίου 2010.


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 201/2012 ΤΗΣ ΕΠΙΤΡΟΠΉΣ της 8ης Μαρτίου 2012 για την τροποποίηση του παραρτήματος του κανονισμού (ΕΕ) αριθ. 37/2010 σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης, όσον αφορά την ουσία νιτροξινίλη (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικώς δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και την τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (1), και ιδίως το άρθρο 14 σε συνδυασμό με το άρθρο 17, Έχοντας υπόψη τη γνώμη του Ευρωπαϊκού Οργανισμού Φαρμάκων, που διατυπώθηκε από την επιτροπή κτηνιατρικών φαρμάκων, Εκτιμώντας τα ακόλουθα: (1) Τα ανώτατα όρια καταλοίπων («ΑΟΚ») για τις φαρμακολογικώς δραστικές ουσίες οι οποίες προορίζονται να χρησιμοποιηθούν στην Ένωση σε κτηνιατρικά φάρμακα για τροφοπαραγωγικά ζώα ή σε βιοκτόνα προϊόντα που χρησιμοποιούνται στη ζωοτεχνία θα πρέπει να καθορίζονται σύμφωνα με τον κανονισμό (ΕΚ) αριθ. 470/2009. (2) Οι φαρμακολογικώς δραστικές ουσίες και η ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης καθορίζονται στο παράρτημα του κανονισμού (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (2). (3) Η ουσία νιτροξινίλη περιλαμβάνεται στον πίνακα 1 του παραρτήματος του κανονισμού (ΕΕ) αριθ. 37/2010 ως επιτρεπόμενη ουσία για τα βοοειδή και τα πρόβατα όσον αφορά τους μυς, τον λιπώδη ιστό, το ήπαρ και τους νεφρούς, με εξαίρεση τα ζώα που παράγουν γάλα για κατανάλωση από τον άνθρωπο. (4) Η Ιρλανδία ζήτησε από τον Ευρωπαϊκό Οργανισμό Φαρμάκων να διατυπώσει τη γνώμη του σχετικά με την ενδεχόμενη επέκταση της υφιστάμενης εγγραφής για τη νιτροξινίλη, ούτως ώστε να καλύπτεται και το γάλα βοοειδών και προβάτων. (5) Η επιτροπή κτηνιατρικών φαρμάκων συνέστησε να καθοριστεί ΑΟΚ για τη νιτροξινίλη όσον αφορά το γάλα βοοειδών και προβάτων και να διαγραφεί η διάταξη «Να μη χρησιμοποιείται σε ζώα που παράγουν γάλα για κατανάλωση από τον άνθρωπο». (6) Επομένως, η εγγραφή για την ουσία νιτροξινίλη στον πίνακα 1 του παραρτήματος του κανονισμού (ΕΕ) αριθ. 37/2010 θα πρέπει να τροποποιηθεί, προκειμένου να περιληφθεί το συνιστώμενο ΑΟΚ για το γάλα βοοειδών και προβάτων και να διαγραφεί η υφιστάμενη διάταξη «Να μη χρησιμοποιείται σε ζώα που παράγουν γάλα για κατανάλωση από τον άνθρωπο». (7) Είναι σκόπιμο να προβλεφθεί εύλογο χρονικό διάστημα, ώστε οι ενδιαφερόμενοι να λάβουν τα μέτρα που ενδεχομένως απαιτούνται για να συμμορφωθούν με το νεοθεσπιζόμενο ΑΟΚ. (8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΕ) αριθ. 37/2010 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από τις 8 Μαΐου 2012. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Μαρτίου 2012.

ΑΓΟΡΑΝΟΜΙΚΗ ΝΟΜΟΘΕΣΙΑ


ΚΑΝΟΝΙΣΜΌΣ (ΕΕ) αριθ. 270/2012 ΤΗΣ ΕΠΙΤΡΟΠΉΣ της 26ης Μαρτίου 2012 για την τροποποίηση των παραρτημάτων II και III του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων των ουσιών amidosulfuron, azoxystrobin, bentazone, bixafen, cyproconazole, fluopyram, imazapic, malathion, propiconazole και spinosad μέσα ή πάνω σε ορισμένα προϊόντα (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ (1) του Συμβουλίου, και ιδίως το άρθρο 14 παράγραφος 1 στοιχείο α), Εκτιμώντας τα ακόλουθα: (1) Για τις ουσίες azoxystrobin, bentazone, bixafen, malathion και propiconazole έχουν καθοριστεί ανώτατα όρια καταλοίπων (ΑΟΚ) στο παράρτημα II και στο μέρος B του παραρτήματος III του κανονισμού (ΕΚ) αριθ. 396/2005. Για τις ουσίες amidosulfuron, cyproconazole, flusilazole, malathion και spinosad, έχουν καθοριστεί ΑΟΚ στο μέρος A του παραρτήματος III του κανονισμού (ΕΚ) αριθ. 396/2005. Για τις ουσίες fluopyram και imazapic, δεν έχουν καθοριστεί ΑΟΚ σε κανένα από τα παραρτήματα του κανονισμού (ΕΚ) αριθ. 396/2005 και επομένως εφαρμόζεται η εξ ορισμού τιμή 0,01 mg/kg. (2) Στο πλαίσιο μιας διαδικασίας για την έγκριση φυτοπροστατευτικού προϊόντος που περιέχει τη δραστική ουσία azoxystrobin σε σπόρους σιναπιού, παπαρούνας και σε ψευδολιναρόσπορους υποβλήθηκε αίτηση βάσει του άρθρου 6 παράγραφος 1 του κανονισμού (ΕΚ) αριθ. 396/2005 για την τροποποίηση των υφιστάμενων ΑΟΚ. (3) Όσον αφορά την ουσία bentazone, υποβλήθηκε σχετική αίτηση για ψυχανθή και αρωματικά φυτά. Όσον αφορά την ουσία bixafen, υποβλήθηκε σχετική αίτηση για σπόρους ελαιοκράμβης, λιναρόσπορους, σπόρους σιναπιού και σπόρους παραρούνας. Όσον αφορά την ουσία amidosulfuron, υποβλήθηκε σχετική αίτηση για χρήση σε λιπώδη ιστό, νεφρούς, συκώτι και γάλα βοοειδών, λαμβανομένων υπόψη των υφιστάμενων χρήσεων σε δημητριακά και χόρτο που δίνονται ως ζωοτροφή σε μηρυκαστικά. Όσον αφορά την ουσία cyprococonazole, υποβλήθηκε σχετική αίτηση για χρήση στους σπόρους ελαιοκράμβης. Όσον αφορά την ουσία fluopyram, υποβλήθηκε σχετική αίτηση για χρήση σε μηλοειδή, φράουλες, σταφύλια, καρότα, βολβούς κρεμμυδιών, φρέσκα κρεμμύδια, ντομάτες, γλυκό καλαμπόκι, κολοκυνθοειδή, ανθοκράμβες, λαχανάκια Βρυξελλών, λάχανα, κινέζικα λάχανα, λυκοτρίβολο, μαρούλια, κάρδαμο, γαιοκάρδαμο, ρόκα, κόκκινο σινάπι, φύλλα και βλαστούς των ειδών brassica, αγγινάρες, πράσα, ροδάκινα, πιπεριές, μπιζέλια με το λοβό ή χωρίς λοβό, σπόρους ελαιοκράμβης, σιτάρι και ζωικά προϊόντα, λαμβανομένων υπόψη των χρήσεων σε καλλιέργειες παραγωγής ζωοτροφών για οικιακά ζώα παραγωγής τροφίμων. Η εν λόγω ουσία μπορεί να είναι επίσης παρούσα σε ριζωματώδη και κονδυλώδη λαχανικά, βολβούς, κράμβες, φυλλώδη λαχανικά και αρωματικά φυτά λόγω της επεξεργασίας προηγούμενων καλλιεργειών. Συνεπώς, υποβλήθηκε αίτηση αύξησης των ΑΟΚ και για τις εν λόγω καλλιέργειες. Όσον αφορά την ουσία propiconazole, υποβλήθηκε σχετική αίτηση για χρήση σε ρύζι. Όσον αφορά την ουσία spinosad, υποβλήθηκε σχετική αίτηση για χρήση σε βατόμουρα, σμέουρα, μπανάνες, ραπάνια και μαϊντανό. (4) Σύμφωνα με το άρθρο 6 παράγραφοι 2 και 4 του κανονισμού (ΕΚ) αριθ. 396/2005, υποβλήθηκε αίτηση για την ουσία flusilazole για χρήση στο τσάι. Ο αιτών ισχυρίζεται ότι η εγκεκριμένη χρήση της ουσίας flusilazole στο τσάι στην Ινδονησία προκαλεί κατάλοιπα που υπερβαίνουν τα ΑΟΚ του κανονισμού (ΕΚ) αριθ. 396/2005 και ότι χρειάζεται υψηλότερο ΑΟΚ για να αποφευχθούν οι εμπορικοί φραγμοί στις εισαγωγές τσαγιού. (5) Όσον αφορά την ουσία imazapic, υποβλήθηκε σχετική αίτηση για να αυξηθούν τα τρέχοντα ΑΟΚ για χρήση στο ζαχαροκάλαμο από την Κεντρική και Νότια Αμερική (Κόστα Ρίκα, Βραζιλία, Γουατεμάλα). Όσον αφορά την ουσία fluopyram, υποβλήθηκε σχετική αίτηση για την αύξηση των υφιστάμενων ΑΟΚ για χρήση σε εσπεριδοειδή, ακρόδρυα, μήλα, πυρηνόκαρπα, φράουλες, καρπούς βάτου, μύρτιλλα, μπανάνες, πατάτες, ραδίκια, σκόρδα, κρεμμύδια, ασκαλώνια, πιπεριές, μελιτζάνες, μπάμιες, γλυκό καλαμπόκι, σκαρόλες, αρωματικά φυτά, ψυχανθή, όσπρια, ελαιούχους σπόρους, δημητριακά, λυκίσκο, μπαχαρικά και ζαχαρότευτλα από τις Ηνωμένες Πολιτείες. Όσον αφορά την ουσία malathion, υποβλήθηκε σχετική αίτηση για την αύξηση του ισχύοντος ΑΟΚ στο χαμομήλι από την Αίγυπτο. (6) Σύμφωνα με το άρθρο 8 του κανονισμού (ΕΚ) αριθ. 396/2005, οι εν λόγω αιτήσεις αξιολογήθηκαν από τα οικεία κράτη μέλη και οι εκθέσεις αξιολόγησης διαβιβάστηκαν στην Επιτροπή. (7) Η Ευρωπαϊκή Αρχή για την Ασφάλεια των Τροφίμων, στο εξής η Αρχή, αξιολόγησε τις αιτήσεις και τις εκθέσεις αξιολόγησης, εξέτασε ιδίως τους κινδύνους για τον καταναλωτή και, κατά περίπτωση, τα ζώα και εξέδωσε αιτιολογημένες γνώμες σχετικά με τα προτεινόμενα ΑΟΚ (2). Διαβίβασε τις εν λόγω γνώμες στην Επιτροπή και στα κράτη μέλη και τις δημοσιοποίησε. (8) Η Αρχή συμπέρανε στις αιτιολογημένες γνώμες ότι, όσον αφορά την ουσία bentazone στα μπιζέλια με το λοβό ή χωρίς λοβό, τα ΑΟΚ έχουν ήδη καθοριστεί στα επίπεδα που αντιστοιχούν στις προβλεπόμενες εγκεκριμένες χρήσεις. Όσον αφορά τα φασόλια και τις φακές, η Αρχή πρότεινε χαμηλότερα ΑΟΚ με βάση την υπόθεση ότι δεν είναι πλέον απαραίτητα τα υφιστάμενα ΑΟΚ. Ελλείψει στοιχείων που να επιβεβαιώνουν την εν λόγω υπόθεση, τα ΑΟΚ θα πρέπει να παραμείνουν ως έχουν. Όσον αφορά την ουσία fluopyram, με εξαίρεση τα ακρόδρυα, τα μηλοειδή, τα κεράσια, τις φράουλες, τις πατάτες, τα κρεμμύδια, τα όσπρια, τις αραχίδες, τους σπόρους ελαιοκράμβης, τη σόγια, το καλαμπόκι, τη σίκαλη, το σόργο, το σιτάρι και τα ζαχαρότευτλα, δεν υποβλήθηκαν στοιχεία σχετικά με την έγκριση στις Ηνωμένες Πολιτείες, όσον αφορά τις καλλιέργειες για τις οποίες ζητήθηκε ανοχή κατά την εισαγωγή. Κατά συνέπεια, δεν εκπληρώθηκαν οι απαιτήσεις που ορίζονται στο άρθρο 14 παράγραφος 2 του κανονισμού (ΕΚ) αριθ. 396/2005. Όσον αφορά την ουσία flusilazole, η Αρχή συμπέρανε ότι, όσον αφορά τη χρήση στο τσάι, τα δεδομένα δεν επαρκούν για να υποστηρίξουν τα ΑΟΚ που ζητήθηκαν. Όσον αφορά την ουσία malathion στο χαμομήλι, η Αρχή πρότεινε δύο ΑΟΚ, ένα με βάση τα στοιχεία για κατάλοιπα από το 2007 και ένα δεύτερο λαμβάνοντας υπόψη την πιθανή αλλαγή των γεωργικών πρακτικών μετά το 2007 στην Αίγυπτο. Καθώς δεν υπάρχουν στοιχεία για μια τέτοια αλλαγή, κρίνεται σκόπιμο να εφαρμοστεί η πρώτη πρόταση της Αρχής. Όσον αφορά την ουσία spinosad, η Αρχή συμπέρανε ότι, για τη χρήση της στα βατόμουρα και τα σμέουρα, τα στοιχεία δεν επαρκούν για να υποστηρίξουν τα ΑΟΚ που ζητήθηκαν. (9) Σχετικά με όλες τις άλλες αιτήσεις, η Αρχή κατέληξε στο συμπέρασμα ότι πληρούνταν όλες οι απαιτήσεις σχετικά με τα δεδομένα και ότι οι τροποποιήσεις των ΑΟΚ που ζητούνταν από τους αιτούντες ήταν αποδεκτές όσον αφορά την ασφάλεια του καταναλωτή με βάση την εκτίμηση της έκθεσης του καταναλωτή για 27 ειδικές ομάδες ευρωπαίων καταναλωτών. Έλαβε υπόψη της τα πιο πρόσφατα στοιχεία για τις τοξικολογικές ιδιότητες των ουσιών. Ούτε η έκθεση καθ’όλη τη διάρκεια της ζωής στις εν λόγω ουσίες μέσω της κατανάλωσης όλων των ειδών τροφίμων που μπορεί να περιέχουν τις εν λόγω ουσίες, ούτε η βραχυχρόνια έκθεση μέσω ακραίας κατανάλωσης των οικείων καλλιεργειών και προϊόντων έδειξαν ότι υπάρχει κίνδυνος υπέρβασης της αποδεκτής ημερήσιας λήψης (ADI) ή της δόσης αναφοράς οξείας έκθεσης (ARfD). (10) Με βάση τις αιτιολογημένες γνώμες της Αρχής και λαμβανομένων υπόψη των συναφών με το θέμα που εξετάζεται παραγόντων, οι ενδεικνυόμενες τροποποιήσεις των ΑΟΚ πληρούν τις απαιτήσεις του άρθρου 14 παράγραφος 2 του κανονισμού (ΕΚ) αριθ. 396/2005. (11) Επομένως, ο κανονισμός (ΕΚ) αριθ. 396/2005 θα πρέπει να τροποποιηθεί αναλόγως. (12) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σε αυτά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα παραρτήματα II και III του κανονισμού (ΕΚ) αριθ. 396/2005 τροποποιούνται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 26 Μαρτίου 2012.

ΑΓΟΡΑΝΟΜΙΚΗ ΝΟΜΟΘΕΣΙΑ


ΚΑΝΟΝΙΣΜΌΣ (ΕΕ) αριθ. 417/2010 ΤΗΣ ΕΠΙΤΡΟΠΉΣ της 12ης Μαΐου 2010 για την 127η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 στοιχείο α), Εκτιμώντας τα ακόλουθα: (1) Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και άλλων οικονομικών πόρων βάσει του εν λόγω κανονισμού. (2) Στις 5 Μαΐου 2010, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να αφαιρέσει τρία φυσικά πρόσωπα από τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. (3) Το παράρτημα Ι πρέπει, συνεπώς, να επικαιροποιηθεί αναλόγως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 12 Μαΐου 2010.

Δημόσια ασφάλεια


ΑΠΌΦΑΣΗ ΤΟΥ ΣΥΜΒΟΥΛΊΟΥ της 12ης Ιουλίου 2010 σχετικά με την υπογραφή και την προσωρινή εφαρμογή πρωτοκόλλου της συμφωνίας εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Μολδαβίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με τις γενικές αρχές που διέπουν τη συμμετοχή της Δημοκρατίας της Μολδαβίας στα προγράμματα της Ένωσης (2011/27/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως τα άρθρα 114, 168, 169, 172, το άρθρο 173 παράγραφος 3, τα άρθρα 188 και 192, σε συνδυασμό με το άρθρο 218 παράγραφος 5 και το άρθρο 218 παράγραφος 8 δεύτερο εδάφιο, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Στις 18 Ιουνίου 2007, το Συμβούλιο εξουσιοδότησε την Επιτροπή να διαπραγματευθεί ένα πρωτόκολλο της συμφωνίας εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Μολδαβίας, αφετέρου (1), για συμφωνία-πλαίσιο σχετικά με τις γενικές αρχές που διέπουν τη συμμετοχή της Δημοκρατίας της Μολδαβίας στα προγράμματα της Ένωσης (στο εξής «το πρωτόκολλο»). (2) Οι εν λόγω διαπραγματεύσεις ολοκληρώθηκαν προς ικανοποίηση της Επιτροπής. (3) Συνεπεία της έναρξης ισχύος της συνθήκης της Λισαβόνας την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα. (4) Το πρωτόκολλο θα πρέπει να υπογραφεί εξ ονόματος της Ένωσης, με την επιφύλαξη της μεταγενέστερης σύναψής του. (5) Το άρθρο 10 του πρωτοκόλλου προβλέπει την προσωρινή εφαρμογή του πρωτοκόλλου πριν από την έναρξη ισχύος του, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο πρόεδρος του Συμβουλίου εξουσιοδοτείται με την παρούσα απόφαση να ορίσει το πρόσωπο ή τα πρόσωπα που είναι αρμόδια να υπογράψουν, εξ ονόματος της Ένωσης, το πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Μολδαβίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με τις γενικές αρχές που διέπουν τη συμμετοχή της Δημοκρατίας της Μολδαβίας στα προγράμματα της Ένωσης (στο εξής «το πρωτόκολλο»). Το κείμενο του πρωτοκόλλου επισυνάπτεται ως παράρτημα στην παρούσα απόφαση. Άρθρο 2 Το πρωτόκολλο εφαρμόζεται προσωρινά από την ημερομηνία υπογραφής του, εν αναμονή της σύναψής του σε μεταγενέστερη ημερομηνία. Άρθρο 3 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, 12 Ιουλίου 2010.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ


ΚΑΝΟΝΙΣΜΌΣ (ΕΕ) αριθ. 177/2010 ΤΗΣ ΕΠΙΤΡΟΠΉΣ της 2ας Μαρτίου 2010 για την τροποποίηση του κανονισμού (ΕΟΚ) αριθ. 2454/93 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως του κοινοτικού τελωνειακού κώδικα (1), και ιδίως το άρθρο 247, Εκτιμώντας τα ακόλουθα: (1) Για λόγους σαφήνειας, είναι σκόπιμο να αλλαχθεί ελαφρώς η δομή της διάταξης του κανονισμού (ΕΟΚ) αριθ. 2454/93 της Επιτροπής (2) που προβλέπει τις περιπτώσεις στις οποίες τα εμπορεύματα έχουν κοινοτικό χαρακτήρα ή όχι. (2) Για να θεσπιστεί ο ευρωπαϊκός χώρος θαλάσσιων μεταφορών χωρίς σύνορα, όπως αναφέρεται στο έγγραφο της Επιτροπής «ανακοίνωση και σχέδιο δράσης για τη δημιουργία ευρωπαϊκού χώρου θαλάσσιων μεταφορών χωρίς σύνορα» (3), πρέπει να απλουστευθούν τα καθήκοντα των οικονομικών φορέων καθώς και των τελωνειακών διοικητικών υπηρεσιών όσον αφορά τα εμπορεύματα που μεταφέρονται διά θαλάσσης μεταξύ λιμένων που ευρίσκονται στο τελωνειακό έδαφος της Κοινότητας. (3) Προς τον σκοπό αυτόν, πρέπει να προβλεφθεί διαδικασία χορήγησης αδειών για τις τακτικές γραμμές και νηολόγησης των σχετικών πλοίων που να χρησιμοποιεί το ευρωπαϊκό ηλεκτρονικό σύστημα πληροφοριών και επικοινωνίας το οποίο εφαρμόζεται ήδη από την Επιτροπή και τα κράτη μέλη για την έκδοση πιστοποιητικών εγκεκριμένου οικονομικού φορέα (ΑΕΟ), όπως προβλέπεται στο άρθρο 14κδ του κανονισμού (ΕΟΚ) αριθ. 2454/93. (4) Για να περιοριστεί η χρήση εντύπων, δεν πρέπει να απαιτείται η προσκόμιση αντιτύπου του δηλωτικού ανταλλαγής δεδομένων που αναφέρεται στο άρθρο 324ε του κανονισμού (ΕΟΚ) αριθ. 2454/93, όταν οι τελωνειακές αρχές έχουν πρόσβαση στο ηλεκτρονικό σύστημα πληροφοριών και επικοινωνίας που περιέχει το εν λόγω δηλωτικό. (5) Είναι σκόπιμο να τροποποιηθεί το άρθρο 324γ παράγραφος 1 προκειμένου να γίνει η σωστή αναφορά στα μέτρα ασφαλείας που πρέπει να ληφθούν σε σχέση με τις σφραγίδες. Είναι απαραίτητο να τροποποιηθούν ορισμένες λανθασμένες αναφορές στο παράρτημα 37γ του κανονισμού (ΕΟΚ) αριθ. 2454/93 που έγιναν στις λεπτομέρειες των στοιχείων της δήλωσης διαμετακόμισης που παρατίθεται στο παράρτημα 37α του εν λόγω κανονισμού μετά την τροποποίησή του με τον κανονισμό (ΕΚ) αριθ. 1192/2008 της Επιτροπής (4). (6) Συνεπώς, ο κανονισμός (ΕΟΚ) αριθ. 2454/93 πρέπει να τροποποιηθεί αναλόγως. (7) Για να διασφαλιστεί η τήρηση της αρχής της δικαιολογημένης εμπιστοσύνης όσον αφορά οικονομικούς φορείς, οι άδειες για τη δημιουργία τακτικής γραμμής πριν από την ημερομηνία εφαρμογής του παρόντος κανονισμού θα πρέπει να θεωρούνται ως άδειες χορηγούμενες σύμφωνα με τον παρόντα κανονισμό. Προκειμένου να διασφαλιστεί ότι όλες οι άδειες διατίθενται στο ίδιο ηλεκτρονικό σύστημα, οι προηγούμενες άδειες πρέπει να φυλάσσονται στο ηλεκτρονικό σύστημα πληροφοριών και επικοινωνίας για την έκδοση πιστοποιητικών εγκεκριμένου οικονομικού φορέα (ΑΕΟ). (8) Είναι σκόπιμο να δοθεί στα κράτη μέλη και στις τελωνειακές αρχές αρκετός χρόνος για τη δημιουργία ενός πλήρως λειτουργικού ηλεκτρονικού συστήματος πληροφοριών και επικοινωνίας. (9) Δεδομένου ότι οι διατάξεις για τις λεπτομέρειες των στοιχείων της δήλωσης διαμετακόμισης που παρατίθεται στο παράρτημα 37α του κανονισμού (ΕΟΚ) αριθ. 2454/93 όπως τροποποιήθηκε με τον κανονισμό (ΕΚ) αριθ. 1192/2008 άρχισαν να εφαρμόζονται από την 1η Ιουλίου 2008, πρέπει και οι τροποποιήσεις των εν λόγω διατάξεων να εφαρμοστούν από την εν λόγω ημερομηνία. (10) Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 2454/93 τροποποιείται ως εξής: 1) Το άρθρο 313 αντικαθίσταται από το ακόλουθο κείμενο: «Άρθρο 313 1. Με την επιφύλαξη του άρθρου 180 του κώδικα και των εξαιρέσεων που αναφέρονται στην παράγραφο 2 του παρόντος άρθρου, όλα τα εμπορεύματα που ευρίσκονται στο τελωνειακό έδαφος της Κοινότητας θεωρούνται κοινοτικά, εκτός εάν αποδειχθεί ότι δεν έχουν κοινοτικό χαρακτήρα. 2. Δεν θεωρούνται κοινοτικά εμπορεύματα, εκτός αν αποδειχθεί δεόντως ο κοινοτικός τους χαρακτήρας σύμφωνα με τα άρθρα 314 έως 323 του παρόντος κανονισμού: α) τα εμπορεύματα που εισέρχονται στο τελωνειακό έδαφος της Κοινότητας σύμφωνα με το άρθρο 37 του κώδικα· β) τα εμπορεύματα που παραμένουν σε προσωρινή εναπόθεση ή σε ελεύθερη ζώνη ελέγχου τύπου I, κατά την έννοια του άρθρου 799 του παρόντος κανονισμού, ή σε ελεύθερη αποθήκη· γ) τα εμπορεύματα που υπάγονται σε καθεστώς αναστολής ή σε ελεύθερη ζώνη ελέγχου τύπου II, κατά την έννοια του άρθρου 799 του παρόντος κανονισμού. 3. Κατά παρέκκλιση από την παράγραφο 2 στοιχείο α), τα εμπορεύματα που εισέρχονται στο τελωνειακό έδαφος της Κοινότητας θεωρούνται κοινοτικά, εκτός εάν αποδειχθεί ότι δεν έχουν κοινοτικό χαρακτήρα: α) όταν, προκειμένου περί αεροπορικής μεταφοράς, αυτά φορτώθηκαν ή μεταφορτώθηκαν σε αερολιμένα ευρισκόμενο στο τελωνειακό έδαφος της Κοινότητας με προορισμό άλλο αερολιμένα ευρισκόμενο στο τελωνειακό έδαφος της Κοινότητας, εφόσον η μεταφορά πραγματοποιείται βάσει ενιαίου τίτλου μεταφοράς, που έχει εκδοθεί σε κράτος μέλος, ή β) όταν, προκειμένου για θαλάσσια μεταφορά, τα εμπορεύματα αυτά μεταφέρονται μεταξύ λιμένων ευρισκόμενων στο τελωνειακό έδαφος της Κοινότητας στο πλαίσιο τακτικής γραμμής εγκεκριμένης σύμφωνα με το άρθρο 313β.». 2) Τα άρθρα 313α και 313β αντικαθίστανται από το ακόλουθο κείμενο: «Άρθρο 313α Ως τακτική γραμμή νοείται η γραμμή που εξασφαλίζει τη μεταφορά εμπορευμάτων με πλοία αποκλειστικά μεταξύ λιμένων που ευρίσκονται στο τελωνειακό έδαφος της Κοινότητας και τα οποία δεν δύνανται να προέρχονται, να προορίζονται ή να προσορμίζουν σε άλλα σημεία εκτός του εν λόγω εδάφους ή σε ελεύθερη ζώνη ελέγχου τύπου I, κατά την έννοια του άρθρου 799, του λιμένα που ευρίσκεται στο εν λόγω έδαφος. Άρθρο 313β 1. Μια ναυτιλιακή εταιρεία μπορεί να λάβει άδεια δημιουργίας τακτικών γραμμών ύστερα από αίτηση στις τελωνειακές αρχές του κράτους μέλους στο έδαφος του οποίου είναι εγκατεστημένη ή, αν δεν είναι εγκατεστημένη σ’ αυτό, στο έδαφος του οποίου διαθέτει περιφερειακό γραφείο, εφόσον πληρούνται οι όροι του παρόντος άρθρου και του άρθρου 313γ. 2. Η άδεια χορηγείται μόνο στις ναυτιλιακές εταιρείες οι οποίες: α) είναι εγκατεστημένες εντός του τελωνειακού εδάφους της Κοινότητας ή διαθέτουν περιφερειακό γραφείο εντός αυτού και στων οποίων τις λογιστικές εγγραφές έχουν πρόσβαση οι αρμόδιες τελωνειακές αρχές· β) πληρούν τις προϋποθέσεις που καθορίζονται στο άρθρο 14η· γ) καθορίζουν το ή τα πλοία που πρέπει να χρησιμοποιεί η τακτική γραμμή και διευκρινίζουν τους λιμένες προσορμίσεως μόλις εκδοθεί η άδεια· δ) δεσμεύονται να μην πραγματοποιούν, κατά τα δρομολόγια των τακτικών γραμμών, ουδεμία προσόρμιση σε λιμένα ευρισκόμενο σε έδαφος εκτός του τελωνειακού εδάφους της Κοινότητας ή σε ελεύθερη ζώνη ελέγχου τύπου I ευρισκόμενη σε λιμένα του τελωνειακού εδάφους της Κοινότητας και να μην πραγματοποιούν μεταφορτώσεις εμπορευμάτων στη θάλασσα· ε) δεσμεύονται να δηλώνουν προς νηολόγηση στην αιτούσα τελωνειακή αρχή τα ονόματα των πλοίων που εξυπηρετούν τις τακτικές γραμμές και τους λιμένες προσόρμισης. 3. Η αίτηση για την έκδοση άδειας τακτικής γραμμής διευκρινίζει τα κράτη μέλη που αφορά η εν λόγω γραμμή. Οι τελωνειακές αρχές του κράτους μέλους στις οποίες υποβάλλεται η αίτηση (τελωνειακή αρχή έκδοσης άδειας) ενημερώνουν σχετικά τις τελωνειακές αρχές των άλλων κρατών μελών που αφορά η γραμμή (τελωνειακές αρχές ανταπόκρισης) μέσω του ηλεκτρονικού συστήματος πληροφοριών και επικοινωνίας που αναφέρεται στο άρθρο 14κδ. Με την επιφύλαξη της παραγράφου 4, εντός 45 ημερών από την ημερομηνία παραλαβής της γνωστοποίησης αυτής, οι τελωνειακές αρχές ανταπόκρισης μπορούν να απορρίψουν την αίτηση με την αιτιολογία ότι δεν εκπληρώνεται η προϋπόθεση της παραγράφου 2 στοιχείο β) και να κοινοποιήσουν την απόρριψη μέσω του ηλεκτρονικού συστήματος πληροφοριών και επικοινωνίας που αναφέρεται στο άρθρο 14κδ. Οι τελωνειακές αρχές ανταπόκρισης στις οποίες απευθύνεται η αίτηση αναφέρουν τους λόγους απόρριψης και τις νομοθετικές διατάξεις σχετικά με τις παραβάσεις που έχουν διαπραχθεί. Στην περίπτωση αυτή, η τελωνειακή αρχή έκδοσης άδειας δεν εκδίδει την άδεια και γνωστοποιεί στον αιτούντα την απόρριψη, αναφέροντας τους λόγους απόρριψης. Στις περιπτώσεις που δεν έχει ληφθεί απάντηση ή απόρριψη από τις τελωνειακές αρχές ανταπόκρισης, η τελωνειακή αρχή έκδοσης άδειας, αφού εξετάσει αν πληρούνται οι προϋποθέσεις χορήγησης άδειας, εκδίδει άδεια που γίνεται αποδεκτή από τα λοιπά κράτη μέλη που αφορά η γραμμή. Το ηλεκτρονικό σύστημα πληροφοριών και επικοινωνίας που αναφέρεται στο άρθρο 14κδ χρησιμοποιείται για τη φύλαξη της άδειας και για τη γνωστοποίηση της έκδοσής της στις τελωνειακές αρχές ανταπόκρισης. 4. Όταν η ναυτιλιακή εταιρεία είναι κάτοχος του πιστοποιητικού ΑΕΟ που αναφέρεται στο άρθρο 14α παράγραφος 1 στοιχείο α) ή γ), θεωρείται ότι πληρούνται οι προϋποθέσεις που αναφέρονται στην παράγραφο 2 στοιχεία α) και β) και στην παράγραφο 3 του παρόντος άρθρου.». 3) Παρεμβάλλονται τα ακόλουθα άρθρα 313γ έως 313στ: «Άρθρο 313γ 1. Αφ’ ης στιγμής εγκριθεί μια τακτική γραμμή, σύμφωνα με το άρθρο 313β, η ναυτιλιακή εταιρεία οφείλει να χρησιμοποιεί την άδεια για τα πλοία που έχει νηολογήσει προς τον σκοπό αυτό. 2. Η ναυτιλιακή εταιρεία υποχρεούται να ενημερώνει την τελωνειακή αρχή έκδοσης άδειας για κάθε περιστατικό που επέρχεται μετά την έκδοση της άδειας και ενδέχεται να έχει επιπτώσεις στη διατήρηση ή στο περιεχόμενο της άδειας. Σε περίπτωση ανάκλησης της άδειας από την τελωνειακή αρχή έκδοσης άδειας ή κατόπιν αιτήσεως της ναυτιλιακής εταιρείας, η τελωνειακή αρχή έκδοσης άδειας γνωστοποιεί την ανάκληση της άδειας στις τελωνειακές αρχές ανταπόκρισης μέσω του ηλεκτρονικού συστήματος πληροφοριών και επικοινωνίας που αναφέρεται στο άρθρο 14κδ. 3. Η διαδικασία που προβλέπεται στο άρθρο 313β παράγραφος 3 εφαρμόζεται αν τροποποιηθεί η άδεια για να καλύψει κράτη μέλη που δεν περιλαμβάνονταν στην αρχική άδεια ή σε προηγούμενη άδεια. Εφαρμόζονται κατ’ αναλογία οι διατάξεις του άρθρου 313β παράγραφος 4. Άρθρο 313δ 1. Η ναυτιλιακή γραμμή που λαμβάνει άδεια δημιουργίας τακτικών γραμμών κοινοποιεί στην τελωνειακή αρχή έκδοσης άδειας τα εξής: α) τα ονόματα των πλοίων που εξυπηρετούν την τακτική γραμμή· β) τον πρώτο λιμένα από τον οποίο το πλοίο αρχίζει την εκτέλεση της τακτικής γραμμής· γ) τους λιμένες προσόρμισης· δ) τυχόν τροποποιήσεις των πληροφοριών που αναφέρονται στα στοιχεία α), β) και γ)· ε) την ημερομηνία και την ώρα που τίθενται σε ισχύ οι τροποποιήσεις του στοιχείου δ). 2. Οι πληροφορίες που κοινοποιούνται σύμφωνα με την παράγραφο 1 εγγράφονται από την τελωνειακή αρχή έκδοσης άδειας εντός μιας εργάσιμης ημέρας από την ημερομηνία της κοινοποίησής της στο ηλεκτρονικό σύστημα πληροφοριών και επικοινωνίας που αναφέρεται στο άρθρο 14κδ. Οι αρμόδιες τελωνειακές αρχές των λιμένων που ευρίσκονται στο τελωνειακό έδαφος της Κοινότητας έχουν πρόσβαση στις πληροφορίες αυτές. Η νηολόγηση αρχίζει να ισχύει την πρώτη εργάσιμη ημέρα από την ημέρα της νηολόγησης. Άρθρο 313ε Όταν κάποιο πλοίο που έχει νηολογηθεί για μια τακτική γραμμή υποχρεούται, λόγω τυχηρού ή ανωτέρας βίας, να πραγματοποιήσει μεταφόρτωση στη θάλασσα ή να αγκυροβολήσει προσωρινά σε λιμένα που δεν περιλαμβάνεται στην τακτική γραμμή, συμπεριλαμβανομένων των λιμένων εκτός του τελωνειακού εδάφους της Κοινότητας ή των ελεύθερων ζωνών ελέγχου τύπου I που έχουν δημιουργηθεί σε λιμένες του τελωνειακού εδάφους της Κοινότητας, η ναυτιλιακή εταιρεία ενημερώνει αμέσως σχετικά τις τελωνειακές αρχές των επόμενων κοινοτικών λιμένων προσορμίσεως, συμπεριλαμβανομένων εκείνων της οικείας τακτικής γραμμής. Τα εμπορεύματα που φορτώνονται ή εκφορτώνονται στους λιμένες αυτούς δεν θεωρούνται κοινοτικά εμπορεύματα. Άρθρο 313στ 1. Οι τελωνειακές αρχές μπορούν να απαιτήσουν από τη ναυτιλιακή εταιρεία δικαιολογητικά που αποδεικνύουν ότι έχουν τηρηθεί οι διατάξεις των άρθρων 313β έως 313ε. 2. Όταν οι τελωνειακές αρχές διαπιστώνουν ότι δεν έχουν τηρηθεί οι διατάξεις της παραγράφου 1 από τη ναυτιλιακή εταιρεία, ενημερώνουν αμέσως όλες τις τελωνειακές αρχές που αφορά η ναυτιλιακή γραμμή, μέσω του ηλεκτρονικού συστήματος τελωνειακών πληροφοριών και επικοινωνίας που μνημονεύεται στο άρθρο 14κδ, ούτως ώστε να μπορούν οι αρχές αυτές να λάβουν τα απαιτούμενα μέτρα.». 4) Στο άρθρο 324γ παράγραφος 1, το δεύτερο εδάφιο αντικαθίσταται από το ακόλουθο κείμενο: «Το τμήμα 27 του παραρτήματος 37δ εφαρμόζεται κατ’ αναλογία». 5) Στο άρθρο 324ε παράγραφος 4, τα στοιχεία γ) και δ) αντικαθίστανται από το ακόλουθο κείμενο: «γ) το δηλωτικό που έχει διαβιβαστεί με σύστημα ηλεκτρονικής ανταλλαγής δεδομένων (δηλωτικό ανταλλαγής δεδομένων) προσκομίζεται στις τελωνειακές αρχές του λιμένα αναχώρησης, το αργότερο την εργάσιμη ημέρα μετά την αναχώρηση του πλοίου και οπωσδήποτε πριν από την άφιξη του πλοίου στον λιμένα προορισμού. Οι τελωνειακές αρχές μπορούν να ζητήσουν την προσκόμιση αντιτύπου του δηλωτικού ανταλλαγής δεδομένων, όταν οι τελωνειακές αρχές δεν έχουν πρόσβαση σε εγκεκριμένο από τις τελωνειακές αρχές σύστημα πληροφοριών που περιέχει το εν λόγω δηλωτικό· δ) το δηλωτικό ανταλλαγής δεδομένων προσκομίζεται στις τελωνειακές αρχές του λιμένα προορισμού. Οι τελωνειακές αρχές μπορούν να ζητήσουν την προσκόμιση αντιτύπου του δηλωτικού ανταλλαγής δεδομένων, όταν δεν έχουν πρόσβαση σε εγκεκριμένο από τις τελωνειακές αρχές σύστημα πληροφοριών που περιέχει το εν λόγω δηλωτικό.». 6) Στο παράρτημα 37α, τίτλος II, τμήμα B «Στοιχεία της δήλωσης διαμετακόμισης», η ομάδα στοιχείων «ΔΕΜΑΤΑ» τροποποιείται ως εξής: α) το κείμενο του χαρακτηρισμού «Σημεία και αριθμοί δεμάτων» αντικαθίσταται από το ακόλουθο κείμενο: «Σημεία και αριθμοί δεμάτων (θέση 31) Είδος/Μήκος: an ..42 Το χαρακτηριστικό αυτό χρησιμοποιείται εφόσον το χαρακτηριστικό “Είδος δεμάτων” περιέχει άλλους κωδικούς που αναγράφονται στο παράρτημα 38 διαφορετικούς από αυτούς που χρησιμοποιούνται για εμπορεύματα χύμα (VQ, VG, VL, VY, VR ή VO) ή για “Μη συσκευασμένα” (NE, NF, NG). Είναι προαιρετικό, εφόσον το χαρακτηριστικό “Είδος δεμάτων” περιέχει έναν από τους προαναφερθέντες κωδικούς.»· β) το κείμενο του χαρακτηρισμού «Αριθμός δεμάτων» αντικαθίσταται από το ακόλουθο κείμενο: «Αριθμός δεμάτων (θέση 31) Είδος/Μήκος: an ..5 Το χαρακτηριστικό αυτό χρησιμοποιείται εφόσον το χαρακτηριστικό “Είδος δεμάτων” περιέχει άλλους κωδικούς που αναγράφονται στο παράρτημα 38 διαφορετικούς από αυτούς που χρησιμοποιούνται για εμπορεύματα χύμα (VQ, VG, VL, VY, VR ή VO) ή για “Μη συσκευασμένα” (NE, NF, NG). Δεν μπορεί να χρησιμοποιηθεί εφόσον το χαρακτηριστικό “Είδος δεμάτων” περιέχει έναν από τους προαναφερθέντες κωδικούς.». Άρθρο 2 Οι άδειες για τη δημιουργία τακτικής γραμμής πριν από την ημερομηνία εφαρμογής που αναφέρεται στο δεύτερο εδάφιο του άρθρου 3 του παρόντος κανονισμού θα πρέπει να θεωρούνται ως άδειες χορηγούμενες σύμφωνα με τον κανονισμό (ΕΟΚ) αριθ. 2454/93, όπως τροποποιείται με τον παρόντα κανονισμό. Η τελωνειακή αρχή έκδοσης άδειας φυλάσσει τις άδειες αυτές στο ηλεκτρονικό σύστημα πληροφοριών και επικοινωνιών που αναφέρεται στο άρθρο 14κδ του κανονισμού (ΕΟΚ) αριθ. 2454/93 εντός ενός μηνός από την ημερομηνία εφαρμογής που αναφέρεται στο άρθρο 3 δεύτερο εδάφιο του παρόντος κανονισμού. Άρθρο 3 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Τα σημεία 2) και 3) του άρθρου 1 εφαρμόζονται από την 1η Ιανουαρίου 2012. Τα σημεία 4) και 6) του άρθρου 1 εφαρμόζονται από την 1η Ιουλίου 2008. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Μαρτίου 2010.

ΤΕΛΩΝΕΙΑΚΗ ΝΟΜΟΘΕΣΙΑ